- Ատե՛նն է որ գիտնանք, այնպէս չէ՞: Մի՛ մտահոգուիր, պէտք եղած նիւթերը կը հայթայթեմ, որ գործդ դիւրանայ - ըսաւ ու ձեռքիս մէջ դրաւ իբրեւ «կանխավճար»՝ «Վէնսէնի Անտառը» հատորը, գլուխ գործոցը՝ ֆրանսահայ տաղանդաւոր գրողին, որուն արժէքն ու համբաւը չուշացան գրաւելու միտքս, սիրտս ու հիացումս: Իր երկրպագութիւնը այս գրողներուն հանդէպ վարակեց նաեւ մեզ, մեր կարգին պաշտամունքի առարկայ դարձնելով զանոնք: